stanford-oval/wikipedia huggingface dataset:
Tybrind Vig
Löytöaineisto > Haudat

Kaivauksissa tavattiin jäänteitä 4−5 yksilön hautauksista. Rantaeroosio oli huuhtonut maata pois hautojen päältä paljastaen ne osittain. Tästä johtui se, että useimmista haudoista tavattiin vain joitakin ihmisen luita. Nämä haudat oli ilmeisesti kaivettu kylän taakse. Yhdestä luusta huomattiin parantuneen murtuman jälkjet. Sen sijaan varsin koskemattomana on säilynyt naisen ja vastasyntyneen lapsen kaksoishauta, joka on kaivettu maahan kylän keskelle. Lapsi on luista päätelen ollut muutaman kuukauden ikäinen ja lapsi on laitettu naisen syliin makaamaan. Naisen kuolinikä arvioidaan olevan 15−17 vuotta. Naisen luista otetut kollageeninäytteet antoivat ajoitukseksi 6750 ± 80 BP eli noin 5 700−5 600 eaa. Radiohiilianalyysissä on määritelty myös niin sanotut δ¹³C -arvot, jotka olivat −15,7 ‰ ja −17,6 ‰. Tällaisia arvoja saadaan vain nauttimalla paljon merellistä ravintoa.
Vaikka naisen hauta oli hyvässä kunnossa, ei hauta-antimia löydetty. Hautojen ulkopuolelta löytyi kaksi koristehammasta, joihin oli ripustamista varten porattu reiät.
Löytöaineisto > Keramiikka

Keramiikkaa löytyi kaivausalueen pintakerroksista. Vaikuttaa siltä, että tätä Ertebøllen keramiikkaa otettiin täällä käyttöön 4 700 eaa. Astian sisäpinnasta otetuista näytteistä on arveltu ruukuissa keitetyn kalakeittoa. Turskaa, kasviksia ja yrttejä sisältävää keittoa lämmitettiin nuotion reunalla sen tuhkassa.
Löytöaineisto > Puurungot

Kaivausta aikana löytyi noin 30 tammipuun runkoa, jotka olivat peittyneet merenpohjan mutaan. Näistä valittiin 17 runkoa, joista otettiin kairausnäytteet dendrokronologisiin tutkimuksiin. Vain kahdeksan näytetteen vuosirenkaat voitiin sovittaa saksalaiseen kokoamaan dendrokronologiseen sarjaan. Tulosten mukaan puut olivat kasvaneet vuosien 4 846−4 455 eaa. aikana eli yhdessä ne kattoivat 392 vuoden ajanjakson. Muut näytteet ajoitettiin perinteisemmällä radiohiilimenetelmällä, joka sijoitti näytteet väljemmin välille 5 200−4 300 eaa.
Runkojen hyvälle säilymiselle on annettu selitys. Metsä on asutuksen lähelläkin kasvanut aivan rannassa kiinni ja veteen kaatuneista puista osa on jäänyt suoraan veden alle. Merenpinnan koko ajan noustessa on laguunissa vallinnut otollinen tilanne puunrunkojen säilymiselle. Vaikuttaa siltä, että rungot makasivat merenpohjalla ensimmäiset 400 vuotta vapaasti ennen kuin sedimentit peittivät ne alleen. Puut ajoitettiin 4 700−4 600 eaa. Viimeisenä kuollut tammi kaatui 229-vuotiaana veteen kärsittyään sitä ennen pitkään huonokasvuisuudesta. Tähän on voinut olla syynä merivedenpinnan kohoaminen tammen kannalta kriittiselle korkeudelle. Edellä mainitut ajoitukset auttavat osaltaan ymmärtämään merenpinnan nousua.
Löytöaineisto > Muut löydöt

Mielenkiintoinen löytö on pala tekstiiliä. Se on valmistettu neulomalla langat yhteen verkkomaisesti samalla tekniikalla kuin kalaverkotkin tehdään kävyllä ja kalvosimella. Tekstiililöydös oli kovin pieni eikä siksi voida tietää mitä tarkoitusta varten se on valmistettu.
Mielenkiintoisia olivat myös löydetyt 10 jousta. Jousi on valmistettu halkaisemalla pitkä, suora ja oksaton jalavan oksa. Sitä on muotoiltu ominaisella tavalla, jotta se olisi optimaalinen jännittää. Yksi ehjänä säilynyt jousi on 160 senttimetriä pitkä.
Muut löydöt ovat muun muassa päistään teroitetut puukepit, atrainten-, harppuunien-  tai keihäiden varret, ruuhen istuinlaudat ja sarvesta valmistetut hakut, kirveet ja taltat.
Elinkeinot

Ravinnon lähteistä kielivät erilaiset hajalöydöt kaivausalueen pohjamudasta, jossa löydökset ovat veteen heitettyjen tähteiden ja jätteiden jäännöksiä. Suurin osa niistä oli nisäkkäiden, lintujen ja kalojen luita. Metsästys tuotti runsaasti saksanhirviä, metsäkauriita, villisikoja, mutta alkuhärkä ja hirvi olivat satunnaisempia saaliseläimiä. Turkisten takia metsästettiin näätää,kettua, saukkoa, majavaa ja hilleriä. Näitä ei ilmeisesti syöty, koska luista havaitut viillot liittyivät vain nahan irrottamiseen. Turkiseläinten osuus oli  saaliseläimiin verrattuna suuri, mikä on Ertebøllen kulttuurissa ollut tyypillistä. Ainoa tunnistettu kotieläin oli koira.
Myös merellisiä nisäkkäitä pyydettiin. Harmaahylkeitä, tappajavalaita ja pyöriäisiä metsästettiin merellä ruuhista käsin. Niiden metsästys on vaatinut yhteistyötä sekä harppuunoita ja peitsiä. Rannikkovesillä voitiin metsästää vesilintuja, mutta vesilintujen luut ovat säilyneet huonosti ja lajikirjo tunnetaan heikosti.
Pohjamutaa seulottaessa löydettiin paljon pieniä kalanluita ja ruotoja, jotka olivat säilyneet tunnistettavina mudan hapettomassa tilassa. Tunnistettuja lajeja olivat mustatokko (Gobius niger), silokampela (Scophthalmus rhombus; tavallinen), isosimppu (Acanthocottus scorpius), turska (Gadus morhua; eniten), sinihuulikala (Labrus mixtus), hietakampela (Limanda limanda; tav), ankerias (Anguilla anguilla), isoneula (Sygnathus acus), silli (Clupea harengus), makrilli (Scomber scombrus), punakampela (Pleuronectes platessa), kampela (Platichthys flesus; tav), lohi (Salmo salar), muita lohia (Salmonidae), piikkihai (Squalus acanthias; tav), kolmipiikki (Gasterosteus aculeatus, tav) ja kivinilkka (Zoarces viviparous).
Näistä murtoveteen sopeutuneita kalalajeja ovat muun muassa kampela, mustatokko, kolmipiikki, kivinilkka ja merineula. Kauempaa laguunin ulkopuolelta on pyydystetty silliä, makrillia ja sinihuulikalaa. Vaelluskalat nousevat rannikolle yleensä vain kutemaan, jolloin ne ovat helposti pyydystettäviä. Näitä olivat silli, lohi, ankerias ja piikkihai. Tybrind Vig on ollut otollisessa paikassa molempia kalastusympäristöjä ajatellen.
Kasvisravinto on säilynyt huonosti. Mudasta löytyi runsaasti hasselpähkinöiden kuoria ja koska hasselpähkinää kasvoi seudulla runsaasti, on sen täytynyt kuulua ruokavalioon. Mudan joukossa oli myös tammenterhoja, mutta niitä on pudonnut veteen myös rantapuiden oksilta. Tiedetään kuitenkin muilta asuinpaikoilta, että terhoja on lioteltu vedessä niiden kitkeryyden vähentämiseksi. Niitäkin on voitu syödä Tybrind Vigissä.
Aiheesta muualla

Moesgård Museum: Moesgård – A new museum of cultural history, esite, 2005, (englanniksi)
Tybrind Vigin jouset: Tybrind vig buen, (tanskaksi)
Miten kohteet löytyvät Tanskassa?: Fjordbundens skatte (Arkistoitu – Internet Archive), (tanskaksi)
Malm, Torben: Excavating submerged Stone Age sites in Denmark – the Tybrind Vig example, (englanniksi)
Marine Arkæologisk Gruppe: Tybrind Vig Projektet (Arkistoitu – Internet Archive), (tanskaksi)
Koch, Eva: Prehistoric plant food of Denmark (Arkistoitu – Internet Archive), 1999, (englanniksi)
Linea Melchior & Niels Lynnerup & Hans R. Siegismund & Toomas Kivisild & Jørgen Dissing: Genetic Diversity among Ancient Nordic Populations, 2010, (englanniksi)
Danmark Saga: Ertebølle Kulturen (Arkistoitu – Internet Archive), (tanskaksi)
Tybrind Vigin jousen kiinnitystapa.
Riversiden piirikunta

Riversiden piirikunta (engl. Riverside County) on Yhdysvaltojen Kalifornian osavaltiossa sijaitseva piirikunta. Sen väkiluku oli 2 418 185 vuonna 2020 ja sen pinta-ala on 18 910 neliökilometriä. Piirikunnan suurin kaupunki Riverside on myös sen hallintokeskus.
Riversiden piirikunta perustettiin 9. toukokuuta 1893. Alueet olivat aiemmin kuuluneet San Bernardinon ja San Diegon piirikunnille.
Väestö

Riversiden piirikunnan asukkaista 46,7 prosenttia latinalaisamerikkalaisia, 33,9 prosenttia on valkoisia, 6,68 prosenttia aasialaisia ja 6,12 prosenttia afroamerikkalaisia. 41,4 prosenttia puhuvat myös muita kieliä kuin englantia. 90,7 prosenttia asukkaista on Yhdysvaltain kansalaisia. Piirikunnan väestön keski-ikä on 36,2 vuotta.
Kuvat

Piirikunnan oikeustalo
Riversiden kaupunki
Aiheesta muualla

Kuvia tai muita tiedostoja aiheesta Riversiden piirikunta Wikimedia Commonsissa
Rolls-Royce Corniche

| Rolls-Royce Corniche |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Rolls-Royce Limited (1966–1973) Rolls-Royce Motors (1973–1995)
Valmistusvuodet:  1966–1995
Korimalli:  2-ovinen coupé 2-ovinen cabriolet
Muotoilija:  Bill Allen
Edeltäjä:  Rolls-Royce Silver Shadow Coupe
Seuraaja:  Rolls-Royce Corniche V
Rolls-Royce Corniche  on ylellinen avoauto, jota brittiläinen Rolls-Royce Motors valmisti vuosina 1966–1995. Corniche on italialainen ja ranskalainen nimitys vuorenseinään kaivetuille teille, joista kuuluisin lienee Rivieralla Monacon ohi kulkeva Grande Corniche-vuoristotie.
Sukupolvet

Corniche I
Corniche II
Corniche III
Corniche IV
Corniche V
René Antoine Ferchault de Réaumur

| René Antoine Ferchault de Réaumur |
| --- | --- |

Henkilötiedot
Syntynyt: 28. helmikuuta 1683 La Rochelle
Kuollut: 17. lokakuuta 1757 (74 vuotta) Saint-Julien-du-Terroux
Koulutus ja ura
Väitöstyön ohjaaja:  Pierre Varignon
Instituutti:  Ranskan tiedeakatemia
Oppilaat:  Jean-Étienne Guettard
Tutkimusalue:  Entomologia, filosofia, laki, matematiikka, fysiikka, natural science (käännä suomeksi), biologia, eläintiede ja Mehiläishoito
 Nimikirjoitus
René Antoine Ferchault de Réaumur [reomy:r'] (28. helmikuuta 1683 La Rochelle – 17. lokakuuta 1757 Saint-Julien-du-Terroux) oli ranskalainen matemaatikko, fyysikko ja biologi, jota kiinnostivat monet tieteenalat, erityisesti entomologia (hyönteistiede).
De Réaumur ehdotti mukaansa nimitetyn Réaumurin lämpötila-asteikon käyttöönottamista ja suunnitteli spriilämpömittarin. Lämpötila-asteikko on sittemmin poistunut käytöstä. Hän teki myös keksintöjä posliiniteollisuuden alalla ja tutki teräksen valmistusta.
De Réaumur kuoli pudottuaan hevosen selästä. Hän testamenttasi käsikirjoituksensa ja luonnontieteelliset kokoelmansa Ranskan tiedeakatemialle.
Aiheesta muualla

Kuvia tai muita tiedostoja aiheesta René Antoine Ferchault de Réaumur Wikimedia Commonsissa
Rolls-Royce Dawn (2015)

| Rolls-Royce Dawn |
| --- | --- |

Valmistustiedot
Valmistusmaa:   Yhdistynyt kuningaskunta
Valmistaja:  Rolls-Royce Motor Cars
Konserni:  BMW
Valmistusvuodet:  2015-
Korimalli:  2-ovinen avoauto
Luokka:  Gran Turismo
Muotoilija:  Giles Taylor
Teknisesti samankaltaisia:  Rolls-Royce Wraith Rolls-Royce Ghost BMW 7-sarja (F01)
Tekniset tiedot
Pohjalevy:  3 112 mm
Moottori:  BMW N74 Twin-Turbo V12
Iskutilavuus:  6,592cc
Vaihteisto:  8-vaihteinen ZF 8HP automaatti
Mitat
Massa:  2 560 kg
Pituus:  5 296 mm
Leveys:  1 947 mm
Korkeus:  1 502 mm
Rolls-Royce Dawn on brittiläisen Rolls-Royce Motor Carsin valmistama avoauto. Mallia on valmistettu vuodesta 2015 lähtien.
Mallin suunnittelija on Giles Taylor.
Malli on nimetty 1950-luvun Silver Dawn -mallin mukaan.
Dawn takaa
Dawn sisältä
Dawnin etupenkki
Aiheesta muualla

Wikimedia Commonsissa on kuvia tai muita tiedostoja aiheesta .
Malli Rolls-Roycen sivuilla (englanniksi)
René Barrientos

| René Barrientos Ortuño |
| --- | --- |
 René Barrientos vuonna 1967.
Bolivian 58. presidentti
 6. elokuuta 1966 - 27. huhtikuuta 1969  
Edeltäjä:  Alfredo Ovando
Seuraaja:  Alfredo Ovando
Henkilötiedot
Syntynyt: 30. toukokuuta 1919 Tarata, Cochabamba, Bolivia
Kuollut: 27. huhtikuuta 1969 (49 vuotta) Arque, Cochabamba, Bolivia
Puoliso:  Rosa María Galindo de Ugarte
Tiedot
Puolue:  Movimiento Nacionalista Revolucionario - MNR
 Nimikirjoitus
René Barrientos Ortuño (30. toukokuuta 1919 Tarata – 27. huhtikuuta 1969 Arque) oli Bolivian presidentti sotilasdiktatuurin aikaan 1964–1965 ja 1966–1969.
Barrientos otti osaa 1952 Bolivian kansalliseen vallankumoukseen, joka toi valtaan Movimiento Nacionalista Revolucionarion. Vuonna 1957 Barrientos nimitettiin maan ilmavoimien komentajaksi. Vuonna 1964 MNR:n valta alkoi murentua, mutta Víctor Paz Estenssoro valittiin vielä uudelleen presidentiksi, Barrientos varapresidenttinään. Elokuussa 1964 Barrientos yhdessä armeijan komentaja Alfredo Ovandon kanssa kaatoi Pazin ja nimitti itsensä juntan toiseksi puheenjohtajaksi Ovandon kanssa.
Barrientos Ortuño oli aluksi suosittu karismansa ansiosta. Hän tuki ammattijärjestöjä, kirkkoa ja oli kiivas antikommunisti. Hän jätti juntan 1966, asettui presidenttiehdokkaaksi ja voitti 3. heinäkuuta 1966 pidetyt vaalit helposti siviilipoliitikkojen ollessa maanpaossa.
Hänen ehkä älykkäin temppunsa oli pilkkoa suurmaatilat pieniksi parin hehtaarin tiloiksi, jotka jaettiin ilmaiseksi köyhille intiaanitalonpojille. Näin heistä tehtiin maanomistajia - jotka kaikkein viimeksi halusivat kommunistien kollektivisointia: se olisi ollut vanhaa maaorjuutta uudella nimellä! Sillä ei tuntunut olleen merkitystä, että tilojen elinkelpoisuus oli heikko ja viljelijät elivät kädestä suuhun; kuitenkin he ilmiantoivat kuubalaiset Che Guevaran sissit aina heitä tavatessaan, ja ylväin puhein alkanut vallankumous muuttui pelkäksi maantierosvoukseksi.
Barrientos esitti itsensä kristinuskon puolustajana ja valitsi varapresidentikseen kristillisdemokraatti Luis Adolfo Siles Salinasin. Kristinuskon korostaminen oli osa kampanjaa vasemmistolaisuutta vastaan. Barrientos oli Yhdysvaltain-mielinen ja vastusti järjestäytynyttä työvoimaa. Hän otti sotilasapua Yhdysvalloista Alliance for Progress -ohjelman puitteissa vastustamaan mahdollisia kommunistikapinallisia.
Hän leikkasi kaivosmiesten palkkoja ja pani toimeen verilöylyn Catavin Siglo XX -kaivoksella San Juanin (Johannes Kastaja) päivänä 24. kesäkuuta 1967. Che Guevaran johtamat sissit aloittivat sodan maan hallitusta vastaan. Guevara saatiin kiinni lokakuussa 1967 ja teloitettiin. Barrientosin sisäministeri ja luotettu Antonio Arguedas Mendieta katosi Che Guevaran päiväkirjan kanssa, joka julkaistiin pian eri puolilla maailmaa. Hän syytti myös Barrientosia CIA:n palkkalistoilla olemisesta.
Barrientos kuoli helikopteriturmassa lähellä Arquen kylää.
Aiheesta muualla

Ylen Elävä arkisto – Bolivian sotilasjuntan johtaja Rene Barrientos haastattelussa (1964)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:René Barrientos
Käännös suomeksi
René Auberjonois

| René Auberjonois |
| --- | --- |
 kuva:Kyle Cassidy
Henkilötiedot
Koko nimi:  René Murat Auberjonois
Syntynyt: 1. kesäkuuta 1940 New York City, New York
Kuollut: 8. joulukuuta 2019 (79 vuotta) Los Angeles, Kalifornia
Kansalaisuus:   Yhdysvallat
Ammatti:  näyttelijä, laulaja
Puoliso:  Judith Helen Mihalyi (vih. 1963; k. 2019)
Lapset:  Tessa Auberjonois, Remy Auberjonois
Näyttelijä
Aktiivisena:  1962 – 2019
Merkittävät roolit:  “Paul Lewiston” Boston Legal “Odo” Star Trek: Deep Space Nine “Walter Nowack” Rouva Ministeri
Aiheesta muualla
www.renefiles.com
IMDb 
Elonet
René Murat Auberjonois (1. kesäkuuta 1940 New York City, New York – 8. joulukuuta 2019 Los Angeles, Kalifornia) oli yhdysvaltalainen näyttelijä ja laulaja. Hänet tunnettiin muiden muassa TV-sarjoista Star Trek: Deep Space Nine, Rouva Ministeri ja Boston Legal
Auberjonois syntyi ranskalais-sveitsiläiseen perheeseen New York Cityssa 1. kesäkuuta 1940. Hänen isänsä Fernand oli sveitsiläis-amerikkalainen journalisti, joka toimi ulkomaankirjeenvaihtajana muiden muassa Pittsburgh Post-Gazettelle ja Toledo Bladelle. Isoisä René Auberjonois (1872-1957) puolestaan oli yksi Sveitsin tunnetuimmista postimpressionismia edustaneista taidemaalareista. René Murat Auberjonoisin äiti oli prinsessa Laure Louise Napoléone Eugénie Caroline Murat, jonka esiäideistä yksi oli keisari Napoleon I:n sisar Caroline.
Näyttelijän töidensä ohella Auberjonois ohjasi kahdeksan TV-sarjan Star Trek: Deep Space Nine episodia sekä antoi äänensä lukuisiin äänikirjoihin, animaatioelokuviin ja videopeleihin.
Auberjonois kuoli metastoituneeseen keuhkosyöpään kotonaan Los Angelesissa 8. joulukuuta 2019.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:René Auberjonois
Aiheesta muualla

Kuvia tai muita tiedostoja aiheesta René Auberjonois Wikimedia Commonsissa
Rudolf Schoeller

Rudolf Schoeller (27. huhtikuuta 1902 Düren, Nordrhein-Westfalen, Saksa – 7. maaliskuuta 1978 Grabs, Sankt Gallen, Sveitsi) oli sveitsiläinen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän keskeytti kilpailussa, eikä saavuttanut pisteitä. Schoeller oli Ecurie Espadonin jäsen.
Rockinghamin piirikunta (New Hampshire)

Rockinghamin piirikunta (engl. Rockingham County) on Yhdysvaltojen New Hampshiren osavaltiossa sijaitseva piirikunta. Sen väkiluku oli 309 769 vuonna 2019. Piirikunnan hallintokeskus on Brentwoodin kaupunki. Piirikunta on perustettu vuonna 1769.
Aiheesta muualla

Kuvia tai muita tiedostoja aiheesta Rockinghamin piirikunta (New Hampshire) Wikimedia Commonsissa
Rasmus Kettunen

| Rasmus Kettunen> Henkilötiedot |
| --- | --- |
Koko nimi:  Rasmus Kettunen
Syntynyt: 1. syyskuuta 1997 (ikä 27)
Jääpallon pelaaja
Lempinimi:  80 kg
Pituus:  185 cm
Seura:   Akilles
Pelipaikka:  hyökkääjä
| Urheilijan ura> Junioriseurat |
| --- | --- | --- | --- |
-2013:  Porvoon Akilles
2013-2017:  Sandvikens AIK
Seurat
| Vuodet | Seura | O | (M) |
| 2015–2016 |  Ljusdals BK | 7 | (4) |
| 2016-2017 |  Sandvikens AIK | 5 | (0) |
| 2017-2018 |  IFK Motala | 27 | (8) |
| 2018-2022 |  Porvoon Akilles | 81 | (95) |
| 2022-2023 |  Kampparit |  |  |
| 2023- |  Porvoon Akilles |  |  |
Maajoukkue
| 2011-2012 |  Suomi U-15 | 3 | (-) |
| 2013-2014 |  Suomi U-17 | 5 | (-) |
| 2015-2016 |  Suomi U-19 | 7 | (-) |
| 2015-2016 |  Suomi U-23 | 10 | (-) |
| 2020 |  Suomi A-maajoukkue | 2 | (-) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2023.  Maajoukkueuran tilastot päivitetty 15. maaliskuuta 2021.
Rasmus Kettunen (s. 1. syyskuuta 1997 ) on suomalainen jääpalloilija, pelipaikaltaan hyökkääjä. Hän edustaa Bandyliigassa Porvoon Akillesta.
Ura

Rasmus Kettunen on aloittanut jääpallon Akilleen jääpallokoulusta, josta hän jatkoi lajia seuran juniorijoukkueissa. Peruskoulunsa jälkeen Kettunen matkusti Ruotsiin jääpallolukioon Sandvikeniin, jossa hän opiskeli ja pelasi neljä vuotta. Lukionsa jälkeen Kettunen jäi vielä pelaamaan yhdeksi kaudeksi IFK Motalaan, joka pelasi Ruotsin korkeimmalla sarjatasolla. Tämän jälkeen mies palasi kevään 2018 jälkeen Suomeen ja takaisin kasvattajaseuransa Akilleksen riveihin.
Keväällä 2022 Kettunen siirtyi yksivuotisella sopimuksella Mikkelin Kamppareihin. Mikkelissä Kettunen saavutti keväällä 2023 SM-hopeaa.
Yhden Mikkelissä vietetyn kauden jälkeen Kettunen siirtyi takaisin Akillekseen keväällä 2023.
Maajoukkueura

Miesten maajoukkue-uransa Kettunen avasi tammikuussa 2020 maaotteluissa Venäjää ja Ruotsia vastaan.
Saavutukset

Seurajoukkueissa
2 Ruotsin mestaruutta U18 2014 ja 2015 (Sandviken AIK)
2 SM-kultaa: 2020 ja 2021 (Akilles)
SM-hopea: 2022 (Akilles)
SM-hopea: 2023 (Kampparit)
Aiheesta muualla

Rasmus Kettunen Bandysidan.nu-tietokannassa
Rudolf Schmid (ohjaskelkkailija)

| Mitalit> Maa:   Itävalta.Miesten ohjaskelkkailu. Olympialaiset  | Mitalit> Maa:   Itävalta.Miesten ohjaskelkkailu. Olympialaiset  | Mitalit> Maa:   Itävalta.Miesten ohjaskelkkailu. Olympialaiset  | Maa:   Itävalta> Miesten ohjaskelkkailu. |
| --- | --- | --- | --- |
|  Pronssia | Innsbruck 1976 | parikelkkailu |  |
Rudolf Schmid (21. maaliskuuta 1951 Liezen – 21. lokakuuta 2014 Oberwart) oli itävaltalainen ohjaskelkkailija ja olympiamitalisti. Hänen isoveljensä Manfred Schmid on saman lajin olympiavoittaja.
Schmid voitti parikelkkailun olympiapronssia Innsbruckissa 1976 ja sijoittui yksinkelkkailussa yhdeksänneksi. Sapporon talviolympialaisissa 1972 Schmid sijoittui yksinkelkkailussa 16:nneksi ja parikelkkailussa yhdeksänneksi. Lisäksi hän voitti useita himmeämpiä mitaleita lajin maailman- ja euroopanmestaruuskilpailuissa.
Schmid kuoli pyöräilyonnettomuudessa Oberwartissa 21. lokakuuta 2014, 63-vuotiaana.
Rick Nash

| Rick Nash |
| --- | --- |

Henkilötiedot
Syntynyt: 16. kesäkuuta 1984 (ikä 40) Brampton, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  vasen
Pituus:  193 cm
Paino:  98 kg
Pelinumero:  61
Pelaajaura
Pääsarjaura:  2002–2018
Seurat:  Columbus Blue Jackets HC Davos (NLA) New York Rangers Boston Bruins
NHL-varaus:  1. varaus, 2002 Columbus Blue Jackets
| Mitalit> Maa:  Kanada.Miesten jääkiekko. Olympialaiset  | Mitalit> Maa:  Kanada.Miesten jääkiekko. Olympialaiset  | Mitalit> Maa:  Kanada.Miesten jääkiekko. Olympialaiset  | Maa:  Kanada> Miesten jääkiekko. |
| --- | --- | --- | --- |
|  Kultaa | Vancouver 2010 | jääkiekko |  |
|  Kultaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2007 | jääkiekko |  |
|  Hopeaa | Wien 2005 | jääkiekko |  |
|  Hopeaa | Kanada 2008 | jääkiekko |  |
Nash Columbuksen peliasussa vuonna 2011.
Nash vuoden 2010 olympialaisissa.
Rick Nash (s. 16. kesäkuuta 1984 Brampton, Ontario, Kanada) on kanadalainen olympiakultaa ja maailmanmestaruuden saavuttanut jääkiekkoilija, pelipaikaltaan oikea laitahyökkääjä. Nash pelasi 15 kautta NHL-liigassa edustaen Columbus Blue Jacketsia, New York Rangersia ja Boston Bruinsia.
Pelaajaura

Nash kiekkoili juniorivuotensa London Knightsin riveissä OHL-liigassa. Vuoden 2002 NHL-varaustilaisuudessa Columbus Blue Jackets varasi Nashin koko tilaisuuden ensimmäisenä ja seuraavalla kaudella hän pelasi jo Blue Jacketsin paidassa. Nash oli kaudella 2003–2004 liigan jaettu maalikuningas yhdessä Ilja Kovaltšukin ja Jarome Iginlan kanssa. Nash valittiin myös Moskovan MM-kisoissa 2007 turnauksen arvokkaimmaksi pelaajaksi (MVP). Nash teki turnauksessa tehot 6+5.
Työsulkukaudella 2004–2005 Nash matkasi Sveitsin Davosiin, jossa hän teki 44 ottelussa tehot 27 maalia ja 20 syöttöä. Samassa ketjussa hänen kanssaan pelasi Joe Thornton ja Niklas Hagman.
Heinäkuussa 2012 Nash kaupattiin New York Rangersiin. Vaihdossa Columbus sai Brandon Dubinskyn, Tim Erixonin, Artem Anisimovin ja ykkösvarauksen vuoden 2013 varaustilaisuudessa.
Kauden 2017–2018 siirtoikkunan sulkeutuessa Rangers kauppasi Nashin Boston Bruinsiin vaihdossa Ryan Spooneriin, Matt Beleskeyn ja Bostonin 1. kierroksen varausvuoroon 2018. Nashin pelaajasopimus päättyi tuohon kauteen, ja hän mietti uransa jatkoa tarkasti. Uran aikana saadut useat aivotärähdykset ja niiden jälkioireet olivat syy, ettei Nash enää halunnut jatkaa pelaajauraansa.
Saavutukset ja palkinnot

Maurice 'Rocket' Richard Trophy (NHL:n runkosarjan paras maalintekijä) 2003–2004 (jaettu Ilja Kovaltšukin ja Jarome Iginlan kanssa).
Olympiakultaa 2010, 2014
MM-kultaa 2007
MM-hopeaa 2005, 2008
MM-kisojen paras maalintekijä 2005
MM-kisojen tähdistökentällisessä 2005, 2007, 2008
MM-kisojen arvokkain pelaaja 2007
Aiheesta muualla

Rick Nash Jatkoaika.comissa (Internet Archive)
Rick Nashin kotisivut
Rick Nash nhl.comissa
| 0 | 1 | 2 |
| --- | --- | --- |
| Edeltäjä: Milan Hejduk | Maurice ”Rocket” Richard Trophyn voittaja 2004 (yhdessä Jarome Iginlan & Ilja Kovaltšukin kanssa) | Seuraaja: Jonathan Cheechoo |
Kanadan joukkue – Jääkiekon MM-kilpailut 2011
2 Schenn |
3 Phaneuf |
7 Scalzo |
8 Burns |
9 Kane |
14 Eberle |
15 Zajac |
16 Ladd |
17 Gragnani |
18 Neal |
19 Spezza |
20 Tavares |
22 Clutterbuck |
25 Stewart |
27 Pietrangelo |
28 Colaiacovo |
33 Methot |
34 Reimer |
40 Dubnyk |
45 Bernier |
50 Vermette |
53 Skinner |
61 Nash |
92 Duchene |
Valmentaja Hitchcock